NACRT
ZAKONA 
O IZMJENAMA I DOPUNAMA ZAKONA O TEKUĆIM I KAPITALNIM POSLOVIMA SA INOSTRANSTVOM
Član 1
U Zakonu o tekućim i kapitalnim poslovima sa inostranstvom  ("Službeni  list RCG",   br. 45/05 i "Službeni list CG", br. 62/08, 40/11, 62/13 i 70/17),  u članu 3, stavu 1, tač. 1 alineja 1 riječ “Republici” mijenja se i glasi: “Crnoj Gori”.
U tački 7 riječi: “zakonom kojim se uređuju hartije od vrijednosti” zamjenjuju se riječima: “zakonom kojim se uređuje tržište kapitala”.
U tački 8 riječi: “zakonom kojim se regulišu hartije od vrijednosti” zamjenjuju se riječima: “zakonom kojim se uređuje tržište kapitala”.“

Član 2
U članu 6 stav 1 riječi “Centralna banka” mijenja se u riječi “Centralna banka Crne Gore (u daljem tekstu: Centralna banka)”.“
[bookmark: _Hlk242772488]Član 3
Član 10 mijenja se i glasi:
„(1) Radi izrade statistike platnog bilansa Crne Gore i kontrole protiv pranja novca i finansiranja terorizma:
- rezident i nerezident je dužan da podnese prijavu sredstava plaćanja sa pratnjom na mjestu ulaska u Crnu Goru, odnosno izlaska iz Crne Gore;
- pošiljalac, primalac ili njihov zastupnik koji fizički prenosi sredstva plaćanja putem poštanskih ili kargo pošiljki duzan je da podnese prijavu sredstava plaćanja bez pratnje, najkasnije u roku od 30 dana od dana prijema zahtjeva za podnošenje prijave  od strane organa uprave nadležnog za poslove carine.
(2) Prijava iz stava 1 ovog člana podnosi se organu uprave nadležnom za poslove carina, u pisanom ili elektronskom obliku.
(3) Kontrolu fizičkog unošenja i iznošenja sredstava plaćanja vrši organ uprave iz stava 2 ovog člana.
[bookmark: _Hlk239420997](4) Obaveza podnošenja prijave sredstava plaćanja iz stava 1 ovog člana ne smatra se ispunjenom ako prijava nije podnesena u propisanom roku, odnosno ako u prijavi nijesu dati tačni i/ili potpuni podaci.
(5) Centralna banka propisuje visinu gotovog novca koji rezidenti odnosno nerezidenti mogu unositi u Crnu Goru, odnosno iznositi iz Crne Gore bez prijavljivanja organu iz stava 2 ovoga člana.
(6) Evidenciju o izvršenim kontrolama vodi organ uprave nadležan za poslove carine.
(7) Bliži sadržaj prijava iz stava 1 i evidencije iz stava 6 ovog člana utvrđuje Ministarstvo finansija.
Član 4
Član 15 mijenja se i glasi:
Član 15
“Novčanom kaznom u iznosu od 5.000 eura do 40.000 eura kazniće se za prekrša pravno lice ako:
1. ne podnese prijavu sredstava plaćanja sa pratnjom na mjestu ulaska u Crnu Goru, odnosno izlaska iz Crne Gore ( član 10 stav 1 alineja 1); 
2. na zahtjev organa uprave nadležnog za poslove carina, najkasnije u roku od 30 dana od dana prijema zahtjeva, ne podnese prijavu sredstava plaćanja bez pratnje ( član 10 stav 1 alineja 2); 
3. ne podnese prijavu sredstava plaćanja u propisanom roku, odnosno u prijavi nijesu dati tačni i/ili potpuni podaci (čl. 10 st. 4, a u vezi sa st. 1 i 2). 
Za prekršaj iz stava 1 ovog člana kazniće se odgovorno lice u pravnom licu novčanom kaznom u iznosu od 1.000 eura do 8.000 eura.
Za prekršaj iz stava 1 ovog člana kazniće se fizičko lice novčanom kaznom u iznosu od 1.000 eura do 8.000 eura.
Za prekršaj iz stava 1 ovog člana kazniće se preduzetnik novčanom kaznom u iznosu od 1.000 eura do 24.000 eura.
Za prekršaje iz st. 1 ovog člana, izriče se i novčana kazna od 1% do 5% povrijeđene zaštićene vrijednosti. 
Povrijeđenom zaštićenom vrijednošću, u smislu ovog člana, smatra se razlika između prijavljenog i stvarno otkrivenog iznosa sredstava plaćanja, u slučaju  kada je isti prijavljen netačno, odnosno cjelokupni iznos koji je unešen ili iznešen iz Crne Gore, a nije prijavljen, u skladu sa ovim Zakonom.“
Stupanje na snagu 
Član 5
Ovaj zakon stupa na snagu osmog dana od dana objavljivanja u "Službenom listu Crne Gore".
 









OBRAZLOŽENJE

I. Ustavni osnov za donošenje zakona

Ustavni osnov za donošenje Zakona o izmjenama i dopunama Zakona o tekućim i kapitalnim poslovima sa inostranstvom sadržan je u članu 16 tačka 5 Ustava Crne Gore, kojim je propisano da se zakonom, u skladu sa Ustavom, uređuju druga pitanja od interesa za Crnu Goru.

II. RAZLOZI ZA DONOŠENJE ZAKONA
Zakon o tekućim i kapitalnim poslovima sa inostranstvom („Službeni list CG“, br. 45/05, 62/08, 40/11, 62/13, 70/17), predstavlja okvir kojim se uređuje obavljanje poslova platnog prometa između rezidenata i nerezidenata u euru i valuti koja nije euro, načini prenosa imovine u Crnu Goru i iz Crne Gore i pravo rezidenata na posjedovanje sredstava plaćanja u valuti koja nije euro.
Predložene izmjene i dopune Zakona o tekućim i kapitalnim poslovima sa inostranstvom (u daljem tekstu: Nacrt zakona) pripremljene su u cilju daljeg usklađivanja nacionalnog okvira sa pravnom tekovinom Evropske unije. Izmjenama se unaprijeđenje sistema kontrole fizičkog unošenja i iznošenja sredstava plaćanja, unapređenja sistema sprečavanja pranja novca i finansiranja terorizma, kao i usklađivanje kaznenih odredbi sa članom 24 Zakona o prekršajima, u cilju obezbjeđivanja djelotvornih, srazmjernih i odvraćajućih sankcija za povrede obaveze prijavljivanja sredstava plaćanja.
Nacrtom zakona usklađuje se izvještavanje o fizičkom unošenju i iznošenju finansijske imovine sa članovima 3 i 4 Uredbe (EU) 2018/1672 Evropskog parlamenta i Savjeta od 23. oktobra 2018. godine o kontrolama gotovine koja se unosi u Uniju ili iznosi iz Unije, kojima se reguliše obaveza prijavljivanja gotovine u pratnji i bez pratnje.
Naime dosadašnjim rješenjem obaveza prijavljivanja gotovine se odnosila na obavezu prijave prenosa sredstava plaćanja sa pratnjom, odnosno u putničkom prometu prilikom ulaska u Crnu Goru i izlaska iz Crne Gore, a izmjenom se propisuje i obaveza prijave sredstava plaćanja koja se prenose bez pratnje odnosno putem poštanskih i kargo pošiljki. 
Predloženim izmjenama unapređuje se postojeći sistem kontrole prekograničnog prenosa sredstava plaćanja obuhvatanjem prenosa sa pratnjom i bez pratnje, čime se doprinosi efikasnijem otkrivanju i sprečavanju mogućih zloupotreba povezanih sa pranjem novca i finansiranjem terorizma.
Izmjenom kaznenih odredbi preciziraju se prekršaji koji se odnose na nepodnošenje prijava, nepodnošenje prijava u propisanom roku i davanje netačnih i/ili nepotpunih podataka, uz propisivanje odgovarajućih novčanih kazni za pravno lice, odgovorno lice u pravnom licu, fizičko lice i preduzetnika.
[bookmark: _GoBack]Za najteže povrede propisanih obaveza predviđa se i mogućnost izricanja novčane kazne u procentu povrijeđene zaštićene vrijednosti, u skladu sa ovim Zanonom, a u okvirima propisanim Zakonom o prekršajima. 
III. USKLAĐENOST SA PRAVNOM TEKOVINOM EVROPSKE UNIJE
[bookmark: _Hlk241065130]Predloženim zakonom vrši se usklađivanje sa pravnom tekovinom Evropske unije, i to sa Uredbom (EU) 2018/1672 Evropskog parlamenta i Savjeta od 23. oktobra 2018. godine o kontrolama gotovine koja se unosi u Uniju ili iznosi iz Unije.
Predloženim izmjenama uređuje se prijavljivanje sredstava plaćanja sa pratnjom i bez pratnje, nadležnosti organa uprave nadležnog za poslove carina, vođenje evidencija i prekršajna odgovornost, u skladu sa zahtjevima navedene uredbe.
IV. Obrazloženje osnovnih pravnih instituta
Članom 1 Nacrta zakona  vrši se terminološko i pravno usklađivanje odredbi člana 3 Zakona. U tački 1 alineja 1 riječ „Republici“ zamjenjuje se riječima „Crnoj Gori“, radi usklađivanja sa važećim nazivom države. Takođe, u tač. 7 i 8 vrši se usklađivanje terminologije sa važećim propisima kojima se uređuje tržište kapitala, na način što se upućivanje na zakon kojim se uređuju, odnosno regulišu hartije od vrijednosti zamjenjuje upućivanjem na zakon kojim se uređuje tržište kapitala.
Članom 2 Nacrta zakona vrši se terminološko preciziranje naziva Centralne banke, na način što se riječi „Centralna banka“ zamjenjuju riječima „Centralna banka Crne Gore        (u daljem tekstu: Centralna banka)“.
Članom 3 Nacrta zakona uređuje se obaveza prijavljivanja sredstava plaćanja sa pratnjom i bez pratnje, odnosno sredstva plaćanja koja se prenose putem poštanskih ili kargo pošiljki. Propisuje se rok za podnošenje prijave sredstava plaćanja bez pratnje na zahtjev organa uprave nadležnog za poslove carina, kao i mogućnost podnošenja prijave u pisanom ili elektronskom obliku. Takođe, uređuje se nadležnost organa uprave nadležnog za poslove carina za kontrolu fizičkog unošenja i iznošenja sredstava plaćanja, precizira kada se obaveza prijavljivanja ne smatra ispunjenom, propisuje obaveza vođenja evidencije o izvršenim kontrolama, kao i pravni osnov da Ministarstvo finansija bliže utvrdi sadržaj prijava i evidencije.
Članom 4 Nacrta zakona uređuju se prekršajne odredbe u vezi sa obavezom prijavljivanja sredstava plaćanja. Propisuju se prekršaji za nepodnošenje prijave sredstava plaćanja prilikom ulaska u Crnu Goru, odnosno izlaska iz Crne Gore, nepodnošenje prijave sredstava plaćanja bez pratnje u roku od 30 dana od dana prijema zahtjeva organa uprave nadležnog za poslove carina, kao i za nepodnošenje prijave u propisanom roku, odnosno davanje netačnih i/ili nepotpunih podataka. Vrši se usklađivanje raspona novčanih kazni sa članom 24 Zakona o prekršajima i propisuju novčane kazne za pravno lice, odgovorno lice u pravnom licu, fizičko lice i preduzetnika. Pored navedenih novčanih kazni, za prekršaje iz stava 1 ovog člana propisuje se i novčana kazna u procentu povrijeđene zaštićene vrijednosti, u zavisnosti od visine neprijavljenih sredstava plaćanja.
Članom 5 Nacrta zakona propisuje se stupanje Zakona na snagu osmog dana od dana objavljivanja u „Službenom listu Crne Gore“.
V. Procjena finansijskih sredstva za sprovođenje zakona
    Za sprovođenje Zakona o izmjenama i dopunama Zakona o tekućim i kapitalnim poslovima sa inostranstvom nisu potrebna dodatna finansijska sredstva iz Budžeta Crne Gore.


VI. Pregled odredbi zakona o tekućim i kapitalnim poslovima sa inostranstvom ("službeni  list rcg",   br. 45/2005, 62/2008, 40/2011, 62/2013 i 70/2017) koje se mijenjaju odredbama predloga zakona o izmjenama i dopunama zakona o tekućim i kapitalnim poslovima sa inostranstvom

Definicije
[bookmark: clan_3]Član 3 ﻿

Pojedini izrazi upotrijebljeni u ovom zakonu imaju sljedeća značenja:
1) rezidenti su:
- privredna društva i druga pravna lica (u daljem tekstu: pravna lica) koja su registrovana u Republici, osim njihovih predstavništava van Crne Gore;
- djelovi stranih društava upisani u registar nadležnog organa u Crnoj Gori;
- preduzetnici - fizička lica sa sjedištem, odnosno prebivalištem u Crnoj Gori koja obavljaju privrednu djelatnost za svoj račun radi sticanja profita i koja su registrovana kod nadležnog organa u Crnoj Gori;
- fizička lica - državljani Crne Gore koji borave u Crnoj Gori neprekidno godinu dana ili duže;
- fizička lica - strani državljani koji na osnovu dozvole za boravak, odnosno radne vize, borave u Crnoj Gori neprekidno godinu dana ili duže;
- diplomatska, konzularna i druga predstavništva Crne Gore u inostranstvu, zaposleni u tim predstavništvima i članovi njihovih porodica, koji nijesu strani državljani;
2) nerezidenti su lica koja nijesu obuhvaćena pojmom rezidenata;
3) poslovi platnog prometa sa inostranstvom su izvršavanje međunarodnih platnih transakcija i prekograničnih platnih transakcija, u skladu sa zakonom kojim se uređuje platni promet i izvršavanje platnih transakcija između rezidenta i nerezidenta u Crnoj Gori;
4) pružalac usluga platnog prometa sa inostranstvom je banka i drugi pružalac platnih usluga koji poslove platnog prometa sa inostranstvom može da obavlja u skladu sa zakonom kojim se uređuje platni promet;
5) sredstva plaćanja su gotov novac i platni instrumenti;
6) gotov novac su novčanice i kovani novac;
6a) platni instrumenti su personalizovano sredstvo i/ili skup postupaka ugovorenih između korisnika platnih usluga i pružaoca platnih usluga koje korisnik platnih usluga primjenjuje za iniciranje naloga za plaćanje;
7) hartije od vrijednosti su isprave koje vlasnicima daju prava u odnosu na emitenta u skladu sa zakonom kojim se uređuju hartije od vrijednosti.
8) domaće hartije od vrijednosti su hartije od vrijednosti koje emituje rezident u skladu sa zakonom kojim se regulišu hartije od vrijednosti;
9) strane hartije od vrijednosti su hartije od vrijednosti koje emituje nerezident;
10) mjenjački poslovi su poslovi kupovine i prodaje, sredstava plaćanja u različitim valutama.
11) kapitalni poslovi su prenosi kapitala između rezidenata i nerezidenata i jednostrani prenosi imovine radi prenosa kapitala koji nijesu tekući prenosi. Kapitalnim poslovima smatraju se:
- direktna ulaganja koja obuhvataju sva ulaganja rezidenata u inostranstvu i nerezidenata u zemlji, koja ulagač obavlja sa namjerom uspostavljanja trajnih ekonomskih odnosa i ostvarivanja znatnog uticaja na upravljanje pravnim licem;
- ulaganja u nekretnine, koja obuhvataju ulaganja nerezidenata u nepokretnu imovinu u državi i ulaganja rezidenata u nepokretnu imovinu u inostranstvu;
- poslovi sa hartijama od vrijednosti na berzi, koji obuhvataju transakcije sa hartijama od vrijednosti na berzi, kao i njihovo uvrštavanje. Transakcije sa hartijama od vrijednosti na berzi obuhvataju pribavljanje domaćih, odnosno stranih hartija od vrijednosti na berzi od strane nerezidenata i rezidenata. Uvrštavanje hartija od vrijednosti na berzu obuhvata uvrštavanje domaćih hartija od vrijednosti na inostranoj berzi, kao i trgovanje inostranim hartijama od vrijednosti na domaćoj berzi;
- poslovi sa instrumentima tržišta novca. Transakcije sa hartijama od vrijednosti na tržištu novca obuhvataju pribavljanje hartija od vrijednosti i instrumenata sa domaćeg tržišta novca od strane nerezidenata, kao i pribavljanje hartija od vrijednosti i instrumenata inostranog tržišta novca od strane rezidenata. Uvrštavanje hartija od vrijednosti i ostalih instrumenata na tržištu novca obuhvata uvrštavanje domaćih hartija od vrijednosti na inostrano tržište novca, kao i uvrštavanje inostranih hartija od vrijednosti i instrumenata na domaćem tržištu novca;
- poslovi sa jedinicama kolektivnih investicionih šema;
- poslovi na transakcionim i depozitnim računima kod finansijskih institucija koji obuhvataju poslove između nerezidenata i domaćih finansijskih institucija, kao i poslove između rezidenata i inostranih finansijskih institucija;
- krediti koji se odnose na komercijalne transakcije ili krediti za pružanje usluga u kojima učestvuje rezident, koji obuhvataju kratkoročne (do godinu dana) i dugoročne (preko godine dana), kao i kredite koje nerezidenti daju rezidentima i kredite koje rezidenti daju nerezidentima;
- finansijski zajmovi i krediti koji obuhvataju kratkoročne i dugoročne zajmove i kredite, zajmove i kredite koje nerezidenti daju rezidentima, kao i zajmove i kredite koje rezidenti daju nerezidentima;
- jemstva, ostale garancije i zaloge koje nerezidenti daju rezidentima i koje rezidenti daju nerezidentima;
- transferi realizacije ugovora o osiguranju obuhvataju premije i sva plaćanja po osnovu životnog i kreditnog osiguranja, kao i ostali transferi kapitala vezani za ugovore o osiguranju;
- prenosi ličnog kapitala iz Crne Gore i u Crnu Goru koji obuhvataju poklone, pomoć, nasljedstvo, rentu, podmirenje duga useljenika u matičnoj zemlji i prenos sredstava iseljenika u inostranstvo;
- fizičko unošenje i iznošenje finansijske imovine koja obuhvata hartije od vrijednosti i ostala sredstva plaćanja iz Crne Gore i u Crnu Goru;
- ostali prenosi kapitala koji obuhvataju obeštećenja, naknade za slučajeve smrti, refundacije, autorska prava (patenti, dizajni, zaštitni znakovi i pronalasci), prenosi novca za izvršene usluge.
12) tekući poslovi su poslovi zaključeni između rezidenata i nerezidenata čija namjena nije prenos kapitala.

Izvještavanje o fizičkom unošenju i iznošenju finansijske imovine ﻿
[bookmark: clan_10]
Član 10 ﻿
[bookmark: _Hlk236312469]Radi izrade statistike platnog bilansa Crne Gore i kontrole protiv pranja novca i finansiranja terorizma, rezident i nerezident je dužan da prijavi fizičko unošenje i iznošenje sredstava plaćanja na mjestu ulaska u Crnu Goru, odnosno izlaska iz Crne Gore.
Prijava iz stava 1 ovog člana podnosi se organu uprave nadležnom za poslove carina na mjestu prelaska granice.
Kontrolu fizičkog unošenja i iznošenja sredstava plaćanja vrši organ uprave iz stava 2 ovog člana.
Centralna banka propisuje visinu gotovog novca koji rezidenti odnosno nerezidenti mogu unositi u Crnu Goru, odnosno iznositi iz Crne Gore bez prijavljivanja organu iz stava 2 ovoga člana.
Evidenciju o izvršenim kontrolama vodi organ uprave nadležan za poslove carine.
Bližu sadržinu evidencije iz stava 5 ovog člana utvrđuje Ministarstvo finansija.

Član 15 ﻿

Novčanom kaznom u iznosu od 2.500 eura do 16.500 eura kazniće se za prekršaj pravno lice ako ne prijavi fizičko unošenje i iznošenje sredstava plaćanja na mjestu ulaska u Crnu Goru, odnosno izlaska iz Crne Gore u skladu sa članom 10 stav 1 ovog zakona.
Za prekršaj iz stava 1 ovog člana kazniće se i odgovorno lice u pravnom licu novčanom kaznom u iznosu od 550 eura do 2.000 eura.
Za prekršaj iz stava 1 ovog člana kazniće se fizičko lice novčanom kaznom u iznosu od 550 eura do 2.000 eura.
Za prekršaj iz stava 1 ovog člana kazniće se preduzetnik novčanom kaznom u iznosu od 300 eura do 6.000 eura.

Stupanje na snagu ovog zakona
[bookmark: clan_17]Član 17

Ovaj zakon stupa na snagu osmog dana od dana objavljivanja u "Službenom listu Republike Crne Gore".

